**INVITAŢI:**

Regizoarea argentiniană **Valentina Carrasco** s-a născut la Buenos Aires, unde a făcut studii de muzică, dans şi literatură. S-a mutat la Paris pentru a urma o carieră în film, dar a decis apoi să se alăture companiei La Fura dels Baus din Barcelona, în anul 2000. Împreună cu diferiți membri ai acestei companii, a regizat opere precum *Flautul fermecat* (Teatro Real din Madrid, Opera din Paris), *Michaels Reise um die Erde* de Stockhausen (Wiener Festwochen, Festival d’Automne din Paris, Filarmonica din Köln şi Bienala de la Veneţia). Împreună cu regizorul spaniol Àlex Ollé, a lucrat la concepția regizorală a *Oedip*-ului enescian și a spectacolului *Le Grand Macabre* (Opera Națională Engleză, Gran Teatre del Liceu din Barcelona, Opera La Monnaie din Bruxelles, Opera din Roma, Festivalul din Adelaide). A regizat pe cont propriu *Inelul Nibelungilor* (Teatro Colón din Buenos Aires), *Îmblânzirea scorpiei* (Opera din Lyon), *Frumoasa din Pădurea Adormită* (Opéra National du Rhin) şi *Don Giovanni* (Perm). Montarea operei enesciene *Oedipe* reprezintă debutul său la Opera Regală Covent Garden.

Mezzo-soprana britanică **Sarah Connolly** a debutat la Royal Opera House în 2009, în rolul Didonei (*Didona și Aeneas*) şi de atunci a interpretat o mulțime de roluri printre care Fricka (*Inelul Nibelungilor*) şi Brangäne (*Tristan și Isolda*). Mezzo-soprana s-a născut în Yorkshire şi a studiat pian şi canto la Colegiul Regal de Muzică din Londra. Și-a început cariera muzicală cântând în Corul Operei Glyndebourne (1992-1993). La Opera Națională Engleză a interpretat, printre altele, rolurile Octavian (*Cavalerul Rozelor*), Lucreția (*Violul Lucreției*) şi Agrippina, Serse şi Ariodante în operele lui Handel. A cântat Didona la Scala din Milano, Brangäne, Fedra şi Iulius Cezar la Festivalul de la Glyndebourne, rolul Compozitorului (*Ariadne aufNaxos*) şi Clairon (*Capriccio*) pentru Metropolitan Opera. Connolly a susţinut recitaluri la Londra, New York, Paris, Amsterdam, Stuttgart şi la Festivalurile de la Aldeburgh, Edinburgh şi Schwarzenberg. Are numeroase înregistrări de succes şi a fost nominalizată de două ori la Premiile Grammy.

Compozitorul, profesorul şi criticul muzical român **Dan Dediu** este autorul a numeroase lucrări orchestrale, de cameră, vocale, corale şi pianistice, cântate în toată lumea. Dediu a studiat compoziţia la Universitatea Naţională de Muzică din Bucureşti cu Ștefan Niculescu, Dan Constantinescu, Dan Buciu şi Octavian Nemescu. După terminarea facultăţii, a studiat cu Francis Burt, Günter Kahowez și Wilhelm Zobl la Hochschule für Musik und Darstellende Kunst din Viena. Dan Dediu este câştigătorul mai multor premii naţionale şi internaţionale, inclusiv al Premiului I la Concursul Internaţional „George Enescu” (1991). A fost directorul artistic al Săptămânii Internaţionale a Muzicii Noi, festival organizat în Bucureşti, şi a ținut cursuri de specialitate la Universitatea din Belfast (1994). Din 1999, este profesor de compoziţie la Universitatea Naţională de Muzică din Bucureşti, iar din anul 2000 este şeful catedrei de Compoziţie a aceleiași instituţii. Până la începutul acestui an, Dan Dediu a fost rectorul Universităţii Naţionale de Muzică din Bucureşti. Cele pese 150 de compoziţii semnate de el au fost înregistrate la mari case de discuri precum Albany Records, Cavalli şi NEOS.

Soprana australiană **Lauren Fagan** s-a alăturat programului Jette Parker Young Artists al Operei Regale Covent Garden la începutul sezonului 2014/2015. Printre rolurile sale se remarcă Oscar (*Un bal mascat*), Gianetta (*Elixirul dragostei*), Fata (*Mărirea și decădereaorașului Mahagonny*), Papagena (*Flautul fermecat*), Lila (*The Firework-Maker’s Daughter*, Linbury Studio Theatre) şi Ines (*Trubadurul*). Înainte de a-şi începe studiile la Guildhall School of Music and Drama din Londra, unde a fost distinsă cu numeroase premii, Lauren Fagan a urmat studii de economie. A făcut parte din Corul Festivalului de la Glyndebourne, cu care a cântat în *La traviata*, *Evgheni Oneghin* şi *Don Giovanni*.

Regizorul danez **Kasper Holten** a fost numit director artistic al Royal Opera House în anul 2011. Cu o vastă carieră atât în operă, cât şi în teatru, a regizat peste 65 de producţii, inclusiv un foarte premiat *Inel al Nibelungilor* la Opera Regală Daneză. Debutul său la Covent Garden în calitate de regizor a avut loc în 2013 cu opera *Evgheni Oneghin*, iar de atunci a semnat punerea în scenă a producţiilor *Don Giovanni*, *L’Ormindo* şi *Regele Roger*. A studiat cu maeștri ai regiei de operă, precum Harry Kupfer, John Cox şi David Pountney. La numai 27 de ani, în 2000, a fost numit director artistic al Operei Regale Daneze, poziţie pe care a ocupat-o timp de 11 ani. În 2010, a adaptat opera *Don Giovanni* pentru marele ecran sub titlul *Juan*, cu mare succes internaţional. Este vicepreşedintele Operei Europa, asociaţia europeană a operelor şi festivalurilor de operă. A fost distins cu titlul de Cavaler de către Regina Margareta a II-a a Danemarcei și cu Medalia Ingenio et Arti. La Opera Regală Covent Garden, Holten este preocupat de promovarea operei contemporane şi de primenirea repertoriului cu producţii noi şi variate.

Dirijorul britanic **Leo Hussain** a studiat la St John’s College de la Universitatea din Cambridge şi apoi la Academia Regală de Muzică din Londra. Şi-a început cariera în 2004 ca director muzical al English Touring Opera, colaborând apoi cu Glyndebourne Opera şi Opera North. A fost asistentul lui Simon Rattle la Filarmonica din Berlin şi al lui Valeri Gherghiev la Filarmonica din Viena şi la Festivalul din Salzburg. Timp de cinci ani, a fost director muzical la Teatrul de Stat din Salzburg, iar în prezent este dirijor principal la Opera din Rouen. De-a lungul carierei, a dirijat *Faust*, *Tosca* şi *Aida* (Opera de Stat din Berlin), *Ora spaniolă*, *La vida breve*, *Tosca* și *Die Passagierin* (Opera din Frankfurt), *Elixirul dragostei* şi *Evgheni Oneghin* (Opera de Stat a Bavariei), *Visul unei nopți de vară* (Opera Națională Engleză) şi *Violul Lucreției* (Festivalul de la Glyndebourne). Hussain colaborează în mod regulat cu Orchestra Simfonică NHK din Tokyo, Deutsches Symphonie-Orchester din Berlin, Filarmonica din Praga şi Orchestra Simfonică din Vancouver. În 2013 a dirijat în cadrul Festivalului „George Enescu” din Bucureşti *Gurre-Lieder* de Arnold Schoenberg. *Oedipe* este primul său proiect la Opera Regală Covent Garden.

Baritonul ucrainian **Iuri Iurciuc** s-a alăturat programului Jette Parker Young Artists al Operei Regale la începutul sezonului 2014/2015. Rolurile sale au inclus Steersman (*Tristan șiIsolda*), Dumas (*Andrea Chénier*), Prinţul Yamadori (*Madama Butterfly*), Baronul Douphol (*La traviata*). Pe scena principală a Operei Regale Covent Garden, a interpretat rolurile Angelotti (*Tosca*), Baronul Douphol (*La traviata*) şi Johann (*Werther*). Iuri Iurciuc s-a născut la Kiev şi a studiat finanţe şi contabilitate la Universitatea Naţională de Economie din capitala ucraineană. A lucrat şapte ani pe postul de consultant financiar la PricewaterhouseCoopers, după care și-a început studiile de canto la Universitatea de Muzică DePaul. A câştigat Marele Premiu la Concursul de Bel Canto al Fundației Monastero şi Premiul al II-lea la Concursul Internaţional „Ottavio Ziino”.

**Àlex Ollé**, unul dintre cei şase directori artistici ai companiei La Fura dels Baus, şi-a început cariera lucrând împreună cu regizorul Carlus Padrissa la proiecte precum *Flautulfermecat* (Opera din Paris şi Teatro Real din Madrid), *Don Quijote în Barcelona* (Gran Teatre del Liceu din Barcelona) şi *Damnaţiunea lui Faust* (pentru Festivalul de la Salzburg). Printre alte producţii realizate împreună cu Padrissa se mai numără *Castelul lui Barbă-Albastră/ Jurnalulunui dispărut* (montat la Paris, Barcelona și Tokyo), *Aufstieg und Fall der StadtMahagonny* (Teatro Real din Madrid) şi *Aida* (Arena di Verona). Singur, a pus în scenă *Quartet*-ul lui Francesconi (pentru La Scala din Milano şi Wiener Festwochen), *Un bal mascat* (Opera Australia, Opera La Monnaie din Bruxelles) şi *Faust* (Opera Naţională Olandeză). Àlex Ollé a montat cu mare succes şi numeroase piese de teatru, iar împreună cu Carlus Padrissa a regizat Ceremonia de Deschidere a Jocurilor Olimpice de la Barcelona din anul 1992, precum şi alte spectacole de mari dimensiuni. De asemenea, în 2001 a co-regizat cunoscutul film *Fausto 5.0*. Ca și în cazul Valentinei Carrasco, *Oedipe* reprezintă debutul său la Opera Regală Covent Garden.

Bas-baritonul danez **Johan Reuter** a debutat la Opera Regală Covent Garden în 2006, în rolul lui Wozzeck din opera omonimă de Alban Berg. Au urmat rolurile lui Tezeu (*The Minotaur*), Jokanaan (*Salomé*), Grigori Griasnoi (*Mireasa Ţarului*) şi Barak (*Die Frau ohneSchatten*), toate pe scena de la Covent Garden. Reuter s-a născut la Copenhaga, unde a studiat bongo şi pian şi a cântat în corul şcolii. Mai târziu a absolvit Academia Regală de Muzică din Danemarca şi Academia Daneză Regală de Operă. Şi-a început cariera în cadrul ansamblului vocal Ars Nova din Copenhaga şi s-a alăturat Operei Regale Daneze în anul 1996. Colaborează constant cu Opera din Paris, Theater an der Wien, Teatro Real din Madrid, Opéra-Bastille din Paris şi Deutsche Oper din Berlin. Johan Reuter se bucură de o carieră internaţională de succes şi datorită concertelor susţinute pe cele mai importante scene din lume, dar şi datorită participării la festivaluri ilustre, precum Bregenz Festival, Maggio Musicale şi BBC Proms.

Basul **Sir John Tomlinson** a început studiul canto-ului clasic la Colegiul Regal de Muzică de la Manchester. A debutat la Royal Opera House în Al Patrulea Evreu din *Salomé* în anul 1977. Sir John Tomlinson a interpretat numeroase roluri, fiind apreciat îndeosebi pentru Wotan din *Inelul Nibelungilor*, Hans Sachs din *Maeştrii cântăreţi din Nürnberg*, Regele Mark din *Tristan şi Isolda*, dar şi pentru rolul principal din *Minotaurul* compus de Harrison Birtswistle. Pe lângă o carieră de succes la Covent Garden, John Tomlinson a cântat la Festivalul de la Bayreuth, la Festivalul de la Salzburg, dar şi la cele mai renumite opere din lume. În stagiunea 2015/16 Sir John Tomlinson va interpreta rolurile Varlaam din *Boris Godunov* şi Tirésias din *Oedip* la Royal Opera House.

Considerată una dintre cele mai bune soprane ale tinerei generaţii, **Rodicăi Vică** este apreciată atât la nivel naţional, cât şi internaţional. Printre proiectele sale cele mai recente se numără un recital de debut la Teatrul La Fenice din Veneţia şi un altul în cadrul ediţiei de anul trecut a Festivalului Internațional „George Enescu”. A fost Donna Anna în *Don Giovanni* la Klassik Festival Schloss Kirchstetten din Viena şi la Opera Naţională din Bucureşti, precum şi în concertul de deschidere al Festivalului Baroc din Croaţia, alături de dirijorul Ottavio Dantone şi Accademia Bizantina. Rodica Vică a debutat la Opera Naţională din Bucureşti la numai 24 de ani, în rolul Rosa din opera *Cântăreţele parvenite*de Fioravanti. Tot la Opera Română, soprana a interpretat rolul titular în *Rita* lui Donizetti, a fost Belinda în *Didona și Aeneas* de Purcell, Clorinda în *Cenușăreasa* lui Rossini şi Norina în *Don Pasquale* de Donizetti.

**CONTRIBUŢII DE:**

**Cristina Andrei** is a graduate of the Department of Musicology at the National University of Music in Bucharest. She has been a curator since 1995 and, in 2012, was appointed Director of the George Enescu National Museum in Bucharest. Cristina Andrei has studied both archives and private collections and uncovered new documents which have formed the basis of a series of exhibitions dedicated to the great Romanian musician.

**Diana Ionescu** a început studiul pianului la vârsta de șapte ani, cu pianista Sanda Bobescu. După absolvirea Universităţii Naţionale de Muzică din București, a urmat cursuri de perfecționare la Guildhall School of Music and Drama din Londra cu Joan Havill şi Ronan O’Hora. Pianista a câştigat Premiului I la Concursul „George Enescu” în anul 2001, după care a obținut multe alte premii şi invitaţii de a apărea pe cele mai importante scene şi la cele mai prestigioase festivaluri internaționale. În anul 2015, a fondat, împreună cu compozitorul şi violonistul Vlad Maistorovici, Festivalul de Muzică de Cameră şi Arte „Vibrate!” de la Braşov.

Dirijorul şi corepetitorul britanic **Christopher Willis** şi-a început cariera la Royal Opera House în anul 1985. A dirijat, printre altele, *Nunta lui Figaro***,** *Elektra***,** *Simon**Boccanegra***,** *Don**Giovanni***,** *Rigoletto*şi*Evgheni Oneghin* la Covent Garden, iar în stagiunea 2015/2016 va dirija *Traviata*. Willis a studiat pianul şi vioara la Academia Regală de Muzică din Londra, avându-i ca profesori pe David Martin, Sidney Harrison şi Rex Stephens. Pe lângă munca de corepetitor şi dirijor desfăşurată la Royal Opera House, Christopher Willis a fost, printre altele, directorul muzical al companiei City of Birmingham Touring Opera, susţinând producţia *Două văduve* de Smetana.